udskrift af dombogen
dom
afsagt den 3. juli 2015
rettens nr. 1573/2015
politiets nr. 1900-83210-00002-15
anklagemyndigheden
mod
navne og adressebeskyttelse t
cpr-nummer …
sagen drejer sig om fuldbyrdelse i danmark af en polsk afgørelse om ubetinget fængselsstraf.
den 19. august 2009 idømte retten i poznan t fængsel i 1 år, betinget blandt andet med
vilkår om betaling af en erstatning. ved en kendelse af 19. juli 2010 gjorde den samme ret
straffen ubetinget, fordi t ikke havde betalt erstatningen.
ved en europæisk arrestordre af 7. januar 2013 anmodede de polske myndigheder om
udlevering af t til fuldbyrdelse af fængselsstraffen i polen. det fremgår af justitsministeriets
afgørelse af 24. marts 2014, at t ikke gav samtykke til udlevering, men at han i givet fald
ønskede fuldbyrdelse af fængselsstraffen i danmark
det fremgår videre af afgørelsen, at det var justitsministeriets opfattelse, at de almindelige
betingelser for udlevering var til stede, jf. udleveringslovens § 10 a, og at der ikke forelå
forhold, som kunne begrunde afslag, jf. § 10 c-10 i. justitsministeriet bestemte dog, at t ikke
skulle udleveres, fordi danmark skulle overtage fuldbyrdelsen af den polske dom.
efter at de polske myndigheder den 2. oktober 2014 havde anmodet om fuldbyrdelse af
fængselsstraffen indbragte anklagemyndigheden den 24. marts 2015 sagen for retten, jf. lov
om fuldbyrdelse af visse strafferetlige afgørelser i eu § 54 og § 54 a.
efter at sagen har været drøftet på to retsmøder har t endeligt tilsluttet sig anmodningen om
fuldbyrdelse i danmark.
retten finder herefter, at betingelserne for fuldbyrdelse i danmark er opfyldt, jf. lov om
fuldbyrdelse af visse strafferetlige afgørelser i eu kap. 6 a.
straffen tilpasses til fængsel i 1 år, jf. lov om fuldbyrdelse af visse strafferetlige afgørelser i
eu § 29 b og straffelovens § 285, stk. 1, jf. § 279.
thi kendes for ret:
t skal straffes med 1 års fængsel i danmark.
statskassen skal betale sagens omkostninger.
